**Informatīvs materiāls pašvaldībām**

**par supervīzijas pakalpojuma nodrošināšanu**

**un kompensācijas saņemšanu**

Saturs

[Supervīziju kompensācijas - procesu soļi 3](#_Toc172624792)

[Supervīzijas pakalpojuma sniedzēja izvēle 4](#_Toc172624793)

[Supervīzijas pakalpojuma sniegšanas veidi un grupu izveide 8](#_Toc172624794)

[Bāriņtiesas amatpersonu vajadzības, supervīzijas apjoms un līguma slēgšana 9](#_Toc172624795)

[Kritēriji kompensācijas saņemšanai 1](#_Toc172624796)1

[Projekta pārskata gatavošanas un iesniegšanas nosacījumi 1](#_Toc172624797)3

[Pārskata pielikumi 1](#_Toc172624798)4

[Cita informācija 1](#_Toc172624799)5

**Materiāla mērķis** ir vienotas izpratnes radīšana par supervīzijas pakalpojumu[[1]](#footnote-2) nodrošināšanu bāriņtiesas priekšsēdētājiem, bāriņtiesas priekšsēdētāju vietniekiem un bāriņtiesas locekļiem, t.sk. pakalpojuma sniedzēja izvēli, norēķinu veikšanu, nepieciešamās informācijas apkopošanu un pārskatu sagatavošanu reizi ceturksnī, kā arī veikto izmaksu attiecināšanu kompensācijas saņemšanai.

Supervīziju kompensācijas tiks veiktas no Eiropas Savienības kohēzijas politikas programmas 2021. - 2027. gadam Eiropas Sociālā fonda Plus pasākuma 4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju” 4.3.6.1. pasākuma „Speciālistu, kuru profesionālā darbība saistīta ar bērnu tiesību aizsardzības nodrošināšanu, profesionālās kvalifikācijas pilnveide un bērnu likumisko pārstāvju atbildības stiprināšana bērnu tiesību aizsardzības sistēmas reorganizācijas ietvaros” projekta Nr. 4.3.6.1/1/24/I/001 **“Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana”** (turpmāk-Projekts) budžeta.

Visi ar supervīzijas pakalpojuma nodrošināšanu saistītie dokumenti Projekta ietvaros pieejami Bērnu aizsardzības centra tīmekļa vietnē - <https://www.bac.gov.lv/lv/superviziju-kompensacijas-barintiesam> sadaļā “Supervīzijas bāriņtiesām”. Nepieciešamības gadījumā Projekta īstenošanas laikā tie tiks precizēti.

Bērnu aizsardzības centra tīmekļa vietnē pieejamie dokumenti:

1. Informatīvie materiāli:
* Informatīvs materiāls pašvaldībām par supervīzijas pakalpojuma izmantošanu un kompensācijas saņemšanu;
* Infografika;
* Pamācība datu iegūšanai no Zoom un MS Teams platformas;
* ES fondu komunikācijas un dizaina vadlīnijas;
* Rīkojums par vienības izmaksu metodikas “Vienības izmaksu standarta likmes aprēķina un piemērošanas metodika supervīzijas pakalpojuma izmaksām” apstiprināšanu (turpmāk – vienības izmaksu metodika);
* Projekta plakāts.
1. Parauga veidlapas tirgus aptaujas veikšanai:
* Apliecinājums par supervīzijas pakalpojuma sniedzēja izvēli;
* Vienošanās par pilnvarojumu supervīzijas pakalpojuma sniedzēja izvēlei;
* Protokols par pieņemto lēmumu supervīzijas pakalpojuma līguma noslēgšanai;
* Tipveida līguma forma supervīzijas pakalpojuma nodrošināšanai.
1. Obligāti izmantojamās veidlapas supervīzijas kompensācijas saņemšanai:
* Pārskats supervīziju kompensācijai;
* Grupas supervīzijas sesijas dalībnieku saraksts;
* Individuālās supervīzijas sesijas dalībnieku saraksts;
* Ceturkšņa apliecinājums.

#  Supervīziju kompensācijas - procesu soļi

Pašvaldība[[2]](#footnote-3) patstāvīgi izvēlas supervizoru un slēdz līgumu ar supervīzijas pakalpojumu sniedzēju.

Bērnu aizsardzības centrs neveic centralizētu publisku iepirkumu supervīzijas pakalpojuma nodrošināšanai bāriņtiesām profesionālās kompetences pilnveidei.

Kompensācijas par supervīzijām paredzētas bāriņtiesas priekšsēdētājiem, bāriņtiesas priekšsēdētāju vietniekiem un bāriņtiesas locekļiem (turpmāk – bāriņtiesas amatpersonas). Kompensācijas periods plānots no **2024. gada 1. janvāra** **līdz 2029. gada 31. septembrim**.

Supervīzijas tiks kompensētas vienā kalendārajā gadā ne vairāk kā 10 sesijas vienam dalībniekam (vienai bāriņtiesas amatpersonai):

* individuālās supervīzijas (vienas sesijas ilgums nevar pārsniegt vienu stundu (60 minūtes). Ja faktiskais individuālās supervīzijas sesijas ilgums pārsniedz vienu stundu, papildu laika izmaksas Projekta ietvaros nav attiecināmas – pašvaldība papildu izmaksas sedz no saviem līdzekļiem);
* grupas, komandas un organizācijas supervīzijas (vienas sesijas ilgums nevar pārsniegt trīs stundas (180 minūtes). Ja faktiskais grupas, komandas vai organizācijas supervīzijas sesijas ilgums pārsniedz trīs stundas, papildu laika izmaksas Projekta ietvaros nav attiecināmas – pašvaldība papildu izmaksas sedz no saviem līdzekļiem. Savukārt, ja grupas, komandas vai organizācijas supervīzijas sesijas ilgums ir mazāks par trīs stundām, piemēram, divas stundas, likmi piemēro par katru stundu).

Dalībnieku skaits vienā grupā (grupu, komandu un organizāciju supervīzijās) ne vairāk par 12 personām.

Kompensācijas apmērs noteikts vienības izmaksu metodikā – <https://www.bac.gov.lv/lv/superviziju-kompensacijas-barintiesam>.

**Pašvaldībai:**

* jāiesniedz kompensāciju pieprasījums, aizpildot noteiktu formu 1x ceturksnī, sākot ar 2024. gada aprīli par periodu 01.01.2024. – 31.03.2024. un jāiesniedz pamatojošie dokumenti;
* jāveic samaksa par notikušajām supervīzijām pilnā apmērā pirms kompensācijas pieprasīšanas;
* jāplāno supervīziju norises datumi un laiki vismaz ceturkšņa ietvaros un pēc atbildīgo iestāžu pieprasījuma jāuzrāda plānojums.

**Procesa soļi:**

1. Pašvaldība apzina savas bāriņtiesas amatpersonu vajadzības un veic iepirkumu par supervīzijas pakalpojuma sniegšanu. Veicot iepirkumu (tirgus aptauju), izvēlas sertificētus supervizorus no reģistra – [*http://www.supervizija.lv/lv/sertificeti-supervizori/*](http://www.supervizija.lv/lv/sertificeti-supervizori/) ;
2. Tiek noslēgts līgums/līgumi par supervīzijas pakalpojumu sniegšanu;
3. Tiek īstenotas supervīzijas saskaņā ar noslēgto līgumu;
4. Supervīziju kompensācijas pieprasījuma iesniegšana. Pēc katra kalendārā gada ceturkšņa jāiesniedz dokumenti:
* par 1.ceturksni līdz 20. aprīlim;
* par 2.ceturksni līdz 20. jūlijam;
* par 3.ceturksni līdz 20. oktobrim;
* par 4.ceturksni līdz 20. janvārim;
* par pēdējo posmu līdz 2029. gada 20. oktobrim.
1. Tiek iesniegti dokumenti:
* pārskats par supervīzijām pēc noteiktas formas;
* dalībnieku reģistrācijas lapas par katru individuālo, grupas, komandas vai organizācijas sesiju, kuru parakstījis arī supervizors;
* ceturkšņa apliecinājums.
1. Pārbaudes tiks veiktas izlases kārtībā un var tikt pārbaudīti sekojoši dokumenti:
* līgumi, nodošanas-pieņemšanas akti, rēķini un maksājuma uzdevumi par supervīzijas pakalpojumiem;
* cita dokumentācija saistībā ar supervīzijas pakalpojumu.

# Supervīzijas pakalpojuma sniedzēja izvēle

 **Ja plānotais finansējums bez PVN līguma periodā (vienā gadā vai vairākos) supervīzijas nodrošināšanai ir**

**vienāds vai pārsniedz 750 000 euro**, tad jāpiemēro iepirkuma procedūra atbilstoši Publisko iepirkumu likumam. Ieteicams supervīzijas pakalpojuma nodrošināšanai publiskajā iepirkumā piemērot CPV kodu (85121270-6 “Psihiatru vai psihologu pakalpojumi”) – PIL [2. pielikuma](https://likumi.lv/doc.php?id=287760) sadaļa "Veselības, sociālie un saistītie pakalpojumi". [*https://info.iub.gov.lv/lv/cpv*](https://info.iub.gov.lv/lv/cpv)

**līdz 750 000 euro**, tad pašvaldība veic tirgus aptauju, izvēloties SERTIFICĒTU supervizoru no Latvijas Supervizoru apvienības tīmekļa vietnē publicētā reģistra (turpmāk – Reģistrs), ievērojot informatīvajā materiālā norādītos izvēles kritērijus un supervīzijas pakalpojuma saņemšanas nosacījumus

Latvijas supervizoru apvienības publicētajā sarakstā ir norādīti gan sertificēti supervizori, gan tie, kuriem sertifikāta nav. Tāpēc, izvēloties supervizoru, ir jāpievērš uzmanība - vai supervizors ir SERTIFICĒTS (norādīts sertifikāta numurs) un supervīzijas sesijas īstenošanas brīdī ir spēkā esošs sertifikāts – *<http://www.supervizija.lv/lv/sertificeti-supervizori/>* .



Supervīzijas pakalpojuma nodrošināšanai tirgus aptauju var veikt viens iestādes darbinieks vai iestādes izveidota iepirkuma komisija (atbilstoši iestādes iekšējai kārtībai).

Lai veiktu tirgus pašvaldībai ir jāizvēlas supervīzijas pakalpojuma sniedzējus, (vismaz 3 (trīs)), kam nosūtīt aicinājumu iesniegt piedāvājumu - Supervizoru kontaktinformācija ir atrodama Latvijas supervizoru apvienības tīmekļa vietnē - sertificēto supervizoru reģistrā.

Aicinājumā ir jāiekļauj iepirkuma tehniskā specifikācija un jānosaka skaidras prasības pretendenta un pakalpojuma atbilstības vērtēšanai:

* ja piedāvājuma izvēles kritērijs būs tikai zemākā cena, tad izvēlas supervīzijas pakalpojuma sniedzēju, kas iesniedzis zemāko cenu un atbilst, piemēram, šādiem nosacījumiem:
* klātienē īstenojamas supervīzijas gadījumā - pakalpojuma sniedzējs var nodrošināt supervīziju administratīvajā teritorijā, kurā pašvaldība ir izteikusi vēlmi saņemt supervīziju;
* attālināti īstenojamas supervīzijas gadījumā - pakalpojuma sniedzējs vai pašvaldība var piedāvāt īstenot pakalpojumu, izmantojot atbilstošu licencētu tiešsaistes videosaziņas platformu (piemēram, Zoom, MS Teams platformu) un konfidencialitāti supervīzijas laikā;
* pakalpojuma sniedzējs var nodrošināt supervīzijas pakalpojumu nepieciešamajā apjomā – piemēram sesiju skaits un ilgums (individuālās supervīzijas sesijas ilgums 1 stunda (60 minūtes); grupas, komandas un organizācijas supervīzijas sesijas ilgums vidēji 3 stundas (180 minūtes));
* supervizoram ir spēkā esošs sertifikāts.
* ja piedāvājums izvēles kritērijs tiks noteikts kā saimnieciski izdevīgākais, tad papildus iepriekš uzskatītajām prasībām var izvirzīt citus kvalitātes kritērijus, nosakot vērtēšanas pamatprincipus (piemēram):
* supervizora sertifikācijas statusa ilgums (informācija ir publiski pieejama supervizoru datu bāzē);
* supervizora pieredze supervīzijas vadīšanā bāriņtiesas amatpersonām vai sociālā darba speciālistiem;
* supervizors ir apguvis speciālās zināšanas bērnu tiesību aizsardzības jomā;
* supervizora izglītība (priekšroka piemēram: izglītībai tiesību zinātnēs, psiholoģijā vai sociālā darbā);
* supervizora pieredze gan individuālās supervīziju vadīšanā, gan grupu supervīziju vadīšanā;
* supervizora iespējas nodrošināt supervīziju sesijas klātienē, vērtējot supervizora piedāvāto klātienes nodarbību daudzumu.

Izvirzot vērtēšanas kritērijus, pašvaldība tirgus aptaujas dokumentos ietver norādījumus par to, kā minēto kritēriju izpildi pretendents atspoguļos savā piedāvājumā un kādi vēl papildu dokumenti jāpievieno (piemēram, pretendents to ierakstīs pašvaldības sagatavotajā tabulas veidnē un pievienos apliecinošus dokumentus par attiecīgā kritērija izpildi (pasūtītāju atsauksmes par iepriekš veiktām supervīziju sesijām, izglītības dokumenti u.c.)

Vērtēšanas kritēriju piemērs (punktu proporciju izvēlas pašvaldība):

|  |  |  |
| --- | --- | --- |
| **Kritērijs** | **Maksimālais punktu skaits** | **Vērtēšanas metodika** |
| Cena | 4 | Zemākā cena, ko nosaka saskaņā ar šādu formulu: 4min*C*p*C**C*kur:Cmin = zemākā piedāvātā cena no visiem piedāvājumiemCP = pretendenta piedāvātā cena |
| Kvalitātes kritēriji | 6 | Kvalitāte, ko nosaka saskaņā ar šādu formulu:6p*K*max*K**K*kur:Kp = pretendenta piedāvājuma kvalitatīvo vērtēšanas kritēriju punktu kopsummaKmax = kvalitatīvo vērtēšanas kritēriju lielākais punktu skaits no visiem piedāvājumiem |
| **Kopā - V** | **10** | **V = C + K** |

|  |
| --- |
| **Apakškritēriji (piemēram)** |
| Kritērijs | Vērtība | Apraksts |
| K1 | 2 | Supervizors sertificēto supervizoru reģistrā ir ilgāk par 3 gadiem |
| 1 | Supervizors sertificēto supervizoru reģistrā ir ilgāk par 1 gadu |
| 0 | Supervizors sertificēto supervizoru reģistrā ir mazāk par 1 gadu |
| K2 | 2 | Supervizoram ir pieredze vadīt supervīziju bāriņtiesas amatpersonām |
| 1 | Supervizoram ir pieredze vadīt supervīziju sociālā darba speciālistiem |
| 0 | Supervizoram nav pieredze vadīt supervīziju bāriņtiesas amatpersonām vai sociālā darba speciālistiem |
| K3 | 2 | Supervizoram ir apgūtas speciālās zināšanas bērnu tiesību aizsardzības jomā |
| 0 | Supervizoram nav apgūtas speciālās zināšanas bērnu tiesību aizsardzības jomā |
| K4 | 2 | Supervizoram ir augstākā izglītība tiesību zinātnēs, psiholoģijā vai sociālā darbā |
| 0 | Supervizoram ir augstākā izglītībā citās jomās |
| K5 | 2 | Supervizoram ir pieredze gan individuālo, gan grupu (komandas, organizācijas) supervīziju vadīšanā |
| 1 | Supervizoram ir pieredze tikai individuālo vai tikai grupu (komandas, organizācijas) supervīziju vadīšanā  |
| K6 | 2 | Supervizoram ir iespējas nodrošināt klātienes supervīzijas pilnā apjomā, saskaņā ar pasūtītāja vajadzībām |
| 1 | Supervizoram ir iespējas nodrošināt klātienes supervīzijas sesijas vismaz 60% apmērā no kopējā līguma apjoma |
| 0 | Supervizoram ir iespēja nodrošināt supervīzijas attālināti un izņēmuma gadījumos klātienē |

Pozitīvu lēmumu par veiktu iepirkumu var pieņemt arī gadījumā, ja saņemts tikai viens derīgs pretendenta piedāvājums.

Svarīgi ir zināt, vai Līgums tiks slēgts ar juridisku vai fizisku personu, kas veic saimniecisku darbību. Pretendents ir tiesīgs apliecināt, ka pirms iepirkuma līguma noslēgšanas tam nav nodokļu parādu, iesniedzot izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu. Izdruku par parādu neesamību Pašvaldībai ir jāglabā kopā ar citiem supervīziju īstenošanas apliecinošiem dokumentiem.

Personai, kura pieņem lēmumu par supervizora pakalpojuma sniedzēja izvēli nedrīkst būt interešu konflikts attiecībā pret supervīzijas pakalpojuma sniedzēju (saskaņā ar likumu “Par interešu konflikta novēršanu valsts amatpersonu darbībā”). Lai apliecinātu interešu konflikta neesamību, cenu aptaujas veicējs (darbinieks vai iepirkuma komisija) paraksta apliecinājumu “Apliecinājums par supervīzijas pakalpojuma sniedzēja izvēli”, izmantojot Bērnu aizsardzības centra tīmekļa vietnē publicēto veidlapu – <https://www.bac.gov.lv/lv/superviziju-kompensacijas-barintiesam>. Tomēr pašvaldība var izmantot savā iestādē jau esošu ekvivalentu apliecinājumu. Pašvaldība apliecinājumu paraksta pirms lēmuma (Protokola parakstīšanas datums) pieņemšanas. Šo dokumentu nav nepieciešams iesniegt kopā ar Pārskatu, taču tas ir jāglabā kopā ar citiem supervīzijas īstenošanu apliecinošiem dokumentiem.

Pašvaldībai supervīzijas pakalpojuma sniedzēja izvēle ir jādokumentē. Pakalpojuma sniedzēja izvēles lēmuma pieņemšanas procesu pašvaldība protokolē, izmantojot Bērnu aizsardzības centra tīmekļa vietnē publicēto veidlapu (Protokols) – <https://www.bac.gov.lv/lv/superviziju-kompensacijas-barintiesam> par pieņemto lēmumu supervīzijas pakalpojuma līguma noslēgšanai (turpmāk – Protokols). Tomēr pašvaldība var izmantot savā iestādē jau esošu ekvivalentu protokolu.

**!** Pašvaldībai ir jāveic tirgus aptauja, lai izvēlētos supervīzijas pakalpojuma sniedzēju.

Uzrunājot supervīzijas pakalpojuma sniedzēju, ir jāiekļauj pietiekama informācija par nepieciešamo pakalpojumu, tā veidu un apjomu, lai pieņemto lēmumu varētu atspoguļot Protokola veidlapā.

# Supervīzijas pakalpojuma sniegšanas veidi un grupu izveide

**Projekta ietvaros ir atbalstāmas individuālās, grupas, komandas vai organizācijas supervīzijas.**

**!!! Individuālās supervīzijas var nodrošināt gan klātienē, gan attālināti, izmantojot tiešsaistes video saziņas platformas. Grupas, Komandas un Organizācijas supervīziju nodrošina klātienē, bet tiešsaistē organizē tikai, ja valstī ir noteikti pulcēšanās ierobežojumi. !!!**

|  |  |  |
| --- | --- | --- |
| **Klātienē** | Grupas supervīzija | Paredzēta viena līmeņa darbiniekiem. Tiek izmantoti grupas dalībnieku individuālie un kopīgie resursi, lai risinātu grupas individuālās profesionālās grūtības un veicinātu profesionālo kompetenču attīstību.  |
| Komandas supervīzija | Komandas attīstības process, lai uzlabotu sadarbību, darba kvalitāti un efektivitāti. Tās ietvaros var tikt risinātas konflikta situācijas, sagatavota komanda pārmaiņām, atbalstīta pārmaiņu procesā, apgūti efektīvāki komunikācijas un uzvedības veidi.  |
| Organizācijas supervīzija | Mērķtiecīgi plānoti organizācijas mēroga pasākumi organizācijas efektivitātes paaugstināšanai, stratēģisko mērķu sasniegšanai. Tiek veicināta organizācijas kā sistēmas elastība, lai tā efektīvāk reaģētu uz ārējās vides izmaiņām un prasībām. |
| Individuālā supervīzija | Sistemātiska supervizējamā padarītā un plānotā darba analīze, pašrefleksija un profesionālās kompetences attīstīšana. |
| **Attālināti** | Individuālās, Grupas, Komandas un Organizācijas supervīzija | Individuālās supervīziju var organizēt attālināti.Grupas, Komandas un Organizācijas supervīziju attālināti organizē tikai, ja valstī ir noteikti pulcēšanās ierobežojumi. Šādā gadījumā izmantojamas tiešsaistes sanāksmes programmas, piemēram, MS Teams vai Zoom. Programmām jābūt licenzētām. Supervīzijas sesijas laikā, gan supervizoram, gan supervizējamam jāatrodas telpā, kurā iespējams nodrošināt netraucētu supervīzijas sesijas norisi un konfidencialitāti.  |

Supervīzijas grupas lielumu ietekmē pakalpojuma nodrošināšanas pamatprincipi un risināmās problēmas specifika. Supervīzijas grupas dalībnieku sastāvs var būt dažāds. Attālināti īstenotas grupas, komandas un organizācijas supervīzijas ieteicamais dalībnieku skaits grupā ir 8 (astoņi), neskaitot supervizoru. Attālināti īstenotas supervīzijas gadījumā jāņem vērā iekārtu tehniskās iespējas, ar kuru palīdzību personas pieslēgsies supervīzijas sesijai, kā arī saziņas uztveramību, lai nodrošinātais atbalsts nezaudētu kvalitāti. **Svarīgi ņemt vērā nosacījumus, lai varētu saņemt izdevumu kompensāciju par supervīzijas nodrošināšanu – grupas lielums nedrīkst būt lielāks par 12 dalībniekiem (neskaitot supervizoru).**

**!** Dalībnieku **skaits** supervīzijas grupā **nedrīkst būt lielāks par 12!**

Lai izveidotu supervīzijas grupu no vairāku novadu darbiniekiem ir nepieciešams vienojošs “elements”, piemēram, grupas supervīzija bāriņtiesas priekšsēdētājiem un bāriņtiesas priekšsēdētāju vietniekiem, komandas supervīzija dažu novadu bāriņtiesas amatpersonu sadarbības uzlabošanai vai konkrēta gadījuma risināšanai, u.c.

Ja supervīzijas grupā plānots, iekļaut dažādu novadu bāriņtiesas amatpersonas, ieinteresētās Pašvaldības var savstarpēji vienoties, un pilnvarot (noslēdzot attiecīgu vienošanos) vienu no tām veikt tirgus aptauju supervizora izvēlei un piesaistei (tai skaitā līguma noslēgšanai ar supervizoru) un organizēt grupas izveidi. Pašvaldības savstarpēji e-pastā vai telefoniski vienojas un rezultātu noformē šim nolūkam Projekta ietvaros izstrādātajā veidlapā *Vienošanās par pilnvarojumu supervīzijas pakalpojuma sniedzēju izvēlei*, kas publicēta Bērnu aizsardzības centra tīmekļa vietnē – <https://www.bac.gov.lv/lv/superviziju-kompensacijas-barintiesam> (turpmāk – Vienošanās).

Informācija par lēmuma pieņemšanu ir jādokumentē un jāsaglabā. Par lēmuma pieņemšanas dokumentāciju uzskatāma Vienošanās, ja attiecināms, un saziņa ar pakalpojuma sniedzējiem, Protokols par lēmuma pieņemšanu attiecībā uz pakalpojuma sniedzēja izvēli.

# Bāriņtiesas amatpersonu vajadzības, supervīzijas apjoms un līguma slēgšana

Pašvaldība apzina bāriņtiesas amatpersonu profesionālās kompetences pilnveides vajadzības un izvēlas supervīzijas veidu. Projekta ietvaros tiek kompensēta ne vairāk kā 10 supervīzijas sesijas kalendārā gadā vienam darbiniekam.

Pašvaldība, nosūtot supervizoram aicinājumu iesniegt piedāvājumu, informē par supervīzijas pakalpojuma nosacījumiem*,* lai nodrošinātu bāriņtiesas amatpersonām nepieciešamo atbalstu. Aicinājumā jānosaka supervīzijas sesiju veids, mērķis un uzdevumi, personu un supervīzijas sesiju skaits, vēlamais norises laiks utt.

Projekta ietvaros netiek noteikta cena, kura jāievēro, lai īstenotu supervīziju un pašvaldība varētu saņemt kompensāciju, tādēļ pašvaldībai ir jāveic tirgus aptauja vai publiskais iepirkums, lai izvēlētos supervizoru. Savukārt kompensācija pašvaldībai tiks aprēķināta, ievērojot vienības izmaksu standarta likmes aprēķina un piemērošanas metodikā supervīzijas pakalpojuma izmaksām[[3]](#footnote-4) noteikto.

Norādītajā cenā ir ietvertas visas ar piedāvātā pakalpojuma sniegšanu pilnā apjomā saistītās izmaksas (telpu noma vai tiešsaistes video saziņas servisa lietošanas izmaksas, ja attiecināms), pakalpojuma organizācijas (sagatavošanās supervīzijai, darba analīze pēc notikušas supervīzijas) izmaksas, personāla un materiālu izmaksas), visi nodokļi un nodevas (izņemot pievienotās vērtības nodokli), kā arī visas ar to netieši saistītās izmaksas (dokumentācijas drukāšana un transporta pakalpojumi).

**!** Projekta ietvaros tiek kompensētas supervīzijas bāriņtiesas amatpersonām ne vairāk kā Ministru kabineta 2023. gada 5. decembra noteikumos Nr. 724 26.1.1. apakšpunktā ir noteiktais maksimālais apjoms**!**

Puses slēdz līgumu saskaņā ar veiktajā iepirkumā pieņemto lēmumu, piedāvāto cenu un prasīto apjomu. Bērnu aizsardzības centra tīmekļa vietnē – <https://www.bac.gov.lv/lv/superviziju-kompensacijas-barintiesam> ir pieejama tipveida Līguma veidlapa, kuru ir iespējams izmantot līguma slēgšanā.

Lai viena kalendārā gadā nebūtu atkārtoti jāveic tirgus aptauja, lietderīgi sākotnēji līgumā paredzēt lielāku apjomu un paredzēt iespēju to pilnībā neizpildīt.

Ja kāds Līguma punkts vai apakšpunkts nav attiecināms uz konkrētās pašvaldības un supervīzijas pakalpojumu sniedzēja saistībām, to var mainīt. Tipveida līgumā ir paredzēta iespēja izvēlēties:

- supervīzijas pakalpojuma sniedzēja veidu – juridiska vai fiziska persona (Līguma preambula),

- ir vai nav PVN maksātājs. <https://www6.vid.gov.lv/PVN> ja reģistrā meklēšanas kritērijiem neatbilst neviens PVN maksātājs – juridiskā vai fiziskā persona, kas veic saimniecisko darbību, nav PVN maksātājs.

- pakalpojuma veidu – vienu vai vairākus no norādītajiem supervīzijas veidiem (individuālo, grupas, komandas vai organizācijas supervīziju klātienē vai attālināti),

**!** Ir pieļaujama supervīzijas veida maiņa bāriņtiesas amatpersonām kalendārā gada laikā

- norēķinu kārtību.

#  Kritēriji kompensācijas saņemšanai

Par supervīzijas pakalpojuma izmantošanu starp pašvaldību un pakalpojumu sniedzēju ir jābūt noslēgtam līgumam. Līguma sagatavošanai var izmantot Bērnu aizsardzības centra tīmekļa vietnē pieejamo tipveida līguma formu - <https://www.bac.gov.lv/lv/superviziju-kompensacijas-barintiesam>. Līgumā norādītajam supervīzijas pakalpojuma sniedzējam ir jābūt kādam no Latvijas supervizoru apvienības tīmekļa vietnē publicētajā reģistrā iekļautajiem **sertificētajiem supervizoriem**.

Projekta ietvaros tiks kompensētas supervīzijas bāriņtiesas amatpersonām, kas tiks īstenots līdz **2029. gada 31. septembrim (ieskaitot).** Pašvaldības pārskatus par supervīziju jāiesniedz Bērnu aizsardzības centrā līdz **2029. gada 20. oktobrim.**

Pašvaldība informē savus darbiniekus, ka supervīzijas tiek finansētas ar Eiropas Sociālā fonda Plus līdzfinansējumu. Vienlaikus nodrošina ES struktūrfondu noformēšanas prasību ievērošanu. Projekta plakāts atrodams Bērnu aizsardzības centra tīmekļa vietnē - <https://www.bac.gov.lv/lv/superviziju-kompensacijas-barintiesam>.

Pašvaldībai ir jābūt veikušai 100% priekšfinansēšanu par faktiski nodrošināto supervīzijas pakalpojumu.

Kompensāciju pašvaldība var saņemt tikai par savā pašvaldībā nodarbinātām bāriņtiesas amatpersonām

**Svarīgi!!!**

**Kompensācijas apmērs tiks aprēķināts, pamatojoties uz dalībnieku sarakstos norādīto (nepārsniedz 12 dalībniekus) un vienības izmaksu metodikā noteikto likmi.**

Sākot ar 2024. gada 1. janvāri, Pašvaldība par īstenotajām supervīzijām var pretendēt uz kompensāciju 70% apmērā no atbildīgās iestādes apstiprinātās vienības izmaksu metodikas standarta likmes. Projekta ietvaros paredzēts pilnveidot bāriņtiesas amatpersonu profesionālo kompetenci līdz **10 supervīzijas sesijām kalendārajā gadā**[[4]](#footnote-5), īstenojot supervīzijas sesijas, kas tiks aprēķinātas saskaņā ar vienības izmaksu metodikā noteikto.

Projekta ietvaros ir iespējams organizēt klātienes individuālās, grupas, komandas vai organizācijas supervīzijas. Bāriņtiesas amatpersonai sava dalība pēc katras supervīzijas sesijas klātienē ir jāapliecina ar parakstu “Individuālās supervīzijas sesijas dalībnieku saraksts” vai “Grupas supervīzijas sesijas dalībnieku saraksts” (turpmāk – Dalībnieku saraksts).

**Svarīgi!!!**

**Grupas, komandas vai organizācijas supervīziju attālināti organizē tikai, ja valstī ir noteikti pulcēšanās ierobežojumi.**

Grupas, komandas vai organizācijas supervīziju tiešsaistē organizē tikai, ja valstī ir noteikti pulcēšanās ierobežojumi. Bāriņtiesas amatpersonas dalību attālināti īstenotās individuālās supervīzijas sesijā apliecina tiešsaistes supervīzijas sesijas supervizors un iestādes atbildīgā persona, kuras darbinieki piedalās supervīzijā. Dalības reģistrēšanai jāizmanto Bērnu aizsardzības centra tīmekļa vietnē publicētās Dalībnieku saraksta veidlapas - <https://www.bac.gov.lv/lv/superviziju-kompensacijas-barintiesam>.

Dalībnieku saraksta lapas par bāriņtiesas amatpersonām sagatavo pakalpojuma sniedzējs, un tām jāatrodas supervīzijas īstenošanas vietā. Pēc supervīzijas īstenošanas, pašvaldība nodrošina Dalībnieku saraksta lapu uzglabāšanu. Attālinātās supervīzijas gadījumā Dalībnieku saraksta lapās – “supervīzijas sesijas norises vieta - adrese” jānorāda supervizora adrese.

**! Aicinām pārdomāti plānot supervīzijas sesiju norisi, lai Projekta ietvaros nodrošināmais minimālais apjoms būtu pieejams bāriņtiesas amatpersonām regulāri visa kalendārā gada laikā.**

Vienā Dalībnieku saraksta lapā var tikt reģistrēta viena vai vairākas gan klātienē, gan attālināti īstenotas individuālās vai grupas supervīzijas sesijas. Ja Dalībnieku saraksta lapā tiek reģistrēti vairāki notikumi vienā datumā, ir jānorāda katra notikuma sākuma laiks.

Kopā ar pārskatu (kompensācijas pieprasījumu) pašvaldība iesniedz:

* Dalībnieku saraksta lapas – grupas vai individuālās, parakstītas ar drošu elektronisko parakstu vai papīra dokumenta formā parakstītā orģināla kopiju.
* Attālināti īstenotas supervīzijas apliecinošu izdruku ar fiksētu dalībnieku sarakstu un sesijas kopējo laiku no licencētas tiešsaistes videosaziņas platformas vai ekrānuzņēmumu pirms un pēc sesijas, kurā iespējams identificēt visus dalībniekus un laiku. Ekrānuzņēmumā ir jāpierāda, ka starp supervīzijas sesijas sākumu un beigām ir pagājuši vismaz 85 % no kopējā supervīzijas sesijas laika. Līdz ar to supervīzijas sesijas sākuma un beigu ekrānuzņēmums var netikt veikts supervīzijas sesijas pirmajā un pēdējā minūtē, un ir pieļaujama tiešsaistes supervīzijas sesijas laika nobīde ekrānuzņēmumiem 15 % apmērā. Piemēram, ja supervīzijas sesija ir plānota 180 minūtes, tad no pirmā (supervīzijas sesijas sākuma) līdz otrajam (supervīzijas sesijas beigu) ekrānuzņēmumam ir jābūt pagājušam vismaz 85 % jeb 153 minūtēm. Ja starp pirmo (supervīzijas sesijas sākuma) un otro (supervīzijas sesijas beigu) ekrānuzņēmumu aprēķinātais laiks ir mazāks par 85 %, izmaksas nav attiecināmas.
* Ceturkšņa apliecinājumu.

Citu izdevumus pamatojošo dokumentu pārbaude tiks veikta izlases veidā.

Vēlams, lai par vienu laika periodu tiktu iesniegts viens pārskats un visi pielikumi tiktu iesniegti kopā, t.i., pielikumi skenēti elektroniski nosūtāmi uz *projekti@bac.gov.lv* vienā e-pasta sūtījumā. Lūgums, e-pasta vēstules “*subject”* norādīt, kas ir pārskata iesniedzējs, par kādu periodu ir pārskats un pārskata numuru, (piemēram, X novada bāriņtiesas pārskats Nr.\_\_ par supervīziju 2025. gada 1. ceturksnī). Izlases izdevumus pamatojošie dokumenti tiks pieprasīti atsevišķi, savukārt tos iesniedzot vēlams ievērot iepriekš minēto.

# Projekta pārskata gatavošanas un iesniegšanas nosacījumi

Lai pretendētu uz kompensāciju par faktiski īstenoto supervīziju 70% apmērā no vienības izmaksu metodikā noteiktās likmes, pašvaldībai ir jāsagatavo un jāiesniedz Bērnu aizsardzības centra pārskats supervīziju kompensācijai (turpmāk – Pārskats) – <https://www.bac.gov.lv/lv/superviziju-kompensacijas-barintiesam>. Pārskatu jāsniedz reizi ceturksnī par bāriņtiesas amatpersonām nodrošinātu supervīziju līdz 20. aprīlim, 20. jūlijam, 20. oktobrim vai 20. janvārim.

Pārskatu ir nepieciešams iesniegt Bērnu aizsardzības centrā, ja pašvaldība vēlas saņemt kompensāciju par bāriņtiesas amatpersonu dalību vismaz vienā supervīzijas sesijā un ir veikta samaksa.

Pārskats Bērnu aizsardzības centrā iesniedzams elektroniski parakstīts ar drošu elektronisko parakstu, adresējot to uz: *projekti@bac.gov.lv*. Tomēr ja nav iespējas nosūtīt pārskatu elektroniski, tad papīra dokumenta veidā, tas jānogādā Bērnu aizsardzības centrā personīgi vai ar pasta starpniecību - Ventspils ielā 53, Rīgā, LV-1002. Nosūtot pārskatu pa pastu, pašvaldība uzņemas atbildību par pārskata saņemšanu Bērnu aizsardzības centrā iepriekš norādītajā termiņā. Pārskatu papīra formātā nav nepieciešams caurauklot, aizzīmogot un tml.

Pārskats (*Excel* datne) sastāv no 3 lapām – “Vispārējā informācija” , “Dalībnieki” un “Līgumi”

Datuma lauki jāaizpilda, ievērojot norādīto formātu – “dd.mm.gggg”.

**Pārskatā lapā “Vispārējā informācija”:**

* Laukā “Kompensējamā summa” tiks aprēķināta izdevumu summa 70% apmērā no vienības izmaksu metodikā noteiktās standarta likmes, norādot pārskata lapā “Dalībnieki” informāciju par bāriņtiesas amatpersonām, supervīziju sesiju skaitu un veidu, kuru tās ir saņēmušas.
* Lauku grupā “Supervīziju kompensācijas saņēmēja rekvizīti” norādāmi pašvaldības iestādes rekvizīti, kura atvērusi bankas kontu un, uz kuru pārskaitāma kompensācija. Konts var būt atvērts gan Valsts kasē, gan arī kādā no komercbankām.
* Lauku grupā “Pārskata sagatavotājs” ir norādāma pašvaldības iestāde, kas sagatavo pārskatu un, ir supervīziju pakalpojuma saņēmēja.
* Ja Bērnu aizsardzības centrs pārskatā un/vai tam pievienotajos dokumentos konstatē kļūdas, tā lūdz pašvaldībai atkārtoti iesniegt precizētus kļūdainos dokumentus. Ja Pārskatu nepieciešams precizēt un iesniegt atkārtoti, tad laukā “Pieprasījums iesniegts atkārtoti” jānorāda “Jā”.

**Pārskata lapā “Dalībnieki”:**

* Norādāma informācija par bāriņtiesas amatpersonām, kuras saņēmušas supervīzijas pakalpojumu.
* Norādāma informācija par saņemto supervīziju sesiju skaitu un veidu.

**Pārskata lapā “Līgumi”:**

* Norādāma informācija par līgumiem, kuru ietvaros atbalstu saņēmušas bāriņtiesas amatpersonas.

# Pārskata pielikumi

 Kopā ar pārskatu, Bērnu aizsardzības centrā iesniedzami arī šādi pielikumi:

* Parakstītas dalībnieku saraksta lapu **kopijas;**
* Dokumenta kopija, kas apliecina personas datu (vārda, uzvārda, personas koda) maiņu;
* Supervīzijas pakalpojuma sniedzējam attālināti īstenotas supervīzijas gadījumā ir pienākums sagatavot un nosūtīt Pašvaldībai vienu no zemāk norādītajiem dokumentālajiem apliecinājumiem:
* apliecinošu izdruku ar fiksētu dalībnieku sarakstu un sesijas kopējo laiku no licencētas tiešsaistes videosaziņas platformas;
* ekrānuzņēmumu pirms un pēc sesijas, kurā iespējams identificēt visus dalībniekus un laiku. Ekrānuzņēmumā ir jāpierāda, ka starp supervīzijas sesijas sākumu un beigām ir pagājuši vismaz 85 % no kopējā supervīzijas sesijas laika. Līdz ar to supervīzijas sesijas sākuma un beigu ekrānuzņēmums var netikt veikts supervīzijas sesijas pirmajā un pēdējā minūtē, un ir pieļaujama tiešsaistes supervīzijas sesijas laika nobīde ekrānuzņēmumiem 15 % apmērā. Piemēram, ja supervīzijas sesija ir plānota 180 minūtes, tad no pirmā (supervīzijas sesijas sākuma) līdz otrajam (supervīzijas sesijas beigu) ekrānuzņēmumam ir jābūt pagājušam vismaz 85 % jeb 153 minūtēm. Ja starp pirmo (supervīzijas sesijas sākuma) un otro (supervīzijas sesijas beigu) ekrānuzņēmumu aprēķinātais laiks ir mazāks par 85 %, izmaksas nav attiecināmas.

Izlases veidā var tikt pieprasīti sekojoši izdevumus pamatojoši dokumenti:

* Protokola kopija par pieņemto lēmumu supervīzijas pakalpojuma līguma noslēgšanai, noslēgta līguma kopija, nodošanas – pieņemšanas akta kopija, pakalpojumu sniedzēja izrakstīta rēķina kopija, maksājuma uzdevums, kā arī pašvaldības domes vai pašvaldības administrācijas izdota pārvaldes dokumenta (ja attiecināms) kopija – skenēti elektroniski nosūtāmi uz e-pastu *projekti@bac.gov.lv* vai elektroniski kopā ar Pārskatu. Uzskaitīto dokumentu kopijas nav papildu nepieciešams iesniegt arī papīra formā;
* Supervīzijas pakalpojumu norisi un izdevumus pamatojošiem dokumentiem jābūt savstarpēji saistītiem, kā arī jābūt atsaucei uz noslēgto līgumu (datums un numurs), kuru ietvaros pakalpojums saņemts. Nodošanas-pieņemšana aktā norādītajai informācijai pilnībā jāraksturo saņemtais pakalpojums. Supervīziju norisi pamatojošajiem dokumentiem jāatbilst dalībnieku parakstu lapās norādītajai informācijai. Līgumā ir ieteicams norādīt projekta nosaukumu, projekta numuru (projekts Nr. 4.3.6.1/1/24/I/001 “Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana”), kā arī to, ka kompensācija tiks veikta 70% apmērā no vienības izmaksu standarta likmes aprēķina un piemērošanas metodikas supervīzijai, kas sniegtu pašvaldībām caurskatāmības nodrošināšanu un dubultā finansējuma nepieļaušanu.

**!** Izdevumu pamatojošie dokumenti ir: PNA, rēķins un maksājuma uzdevums.

# Cita informācija

1. Eiropas fondu administrēšanā iesaistītās iestādes ir tiesīgas veikt supervīzijas sesijas norises pārbaudi. Pārbaudi drīkst veikt pirms vai pēc supervīzijas sesijas, netraucējot tās norisi. Attālināti īstenotas supervīzijas sesijas norises pārbaudi ir pieļaujams veikt arī attālināti, ar supervizoru vienojoties par tās īstenošanu. Pārbaudes mērķis ir fiksēt supervīzijas norises faktu un dalībnieku klātbūtni.
2. Visā Projekta īstenošanas laikā (**2024. gada 1. janvāris – 2029. gada 31. septembris**) pašvaldībai ir jānodrošina Bērnu aizsardzības centram, Centrālajai finanšu un līgumu aģentūrai (CFLA) un citu kontrolējošo institūciju pārstāvjiem piekļuve izdevumus pamatojošajai dokumentācijai pašvaldībā (t.sk. bāriņtiesā), kā arī iespēja tikties ar bāriņtiesas amatpersonām, kam nodrošinātas supervīzijas.
3. Visus ar supervīzijas pakalpojumu saņemšanu saistītos dokumentus (pārskati, protokoli, līgumi, nodošanas-pieņemšanas akti, rēķini, maksājumu uzdevumi, ekrānuzņēmumi un u.c.) pašvaldība uzglabā atbilstoši Eiropas Savienības fondu projektu pārbaudēm 2021.–2027. gada plānošanas periodā [[5]](#footnote-6) noteiktajam, t.i. Projekta ietvaros **līdz 2034. gada 31. decembrim**, nodrošinot glabāšanu atbilstoši iestādē noteiktajām nomenklatūras prasībām.
4. Nomenklatūras lietu, kurā tiek uzglabāti pašvaldības sagatavotie un Bērnu aizsardzības centrā iesniegtie pārskati un tos pamatojošie dokumenti (šo dokumentu oriģināli), vēlams veidot kā atsevišķu lietu, tās nosaukumā minot Projekta Nr. 4.3.6.1/1/24/I/001 „ Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana” nosaukumu, Projekta numuru, glabāšanas termiņu.
5. Pašvaldībām ir tiesības lauzt līgumu ar supervīzijas pakalpojuma sniedzēju atbilstoši līgumā noteiktajai kārtībai un veikt citu supervīzijas pakalpojuma sniedzēju izvēli, ievērojot aprakstītos nosacījumus.
6. Pašvaldībām ir tiesības sniegt priekšlikumus Bērnu aizsardzības centram, Latvijas Bāriņtiesu darbinieku asociācijai un pakalpojumu sniedzējiem supervīzijas pakalpojuma kvalitātes uzlabošanai.

 Pašvaldību pārskatu iesniegšanai, pārbaudei un kompensācijas izmaksāšanai visu projekta īstenošanas laiku tiek ievēroti nemainīgi izpildes termiņi, atbilstoši sākotnējam regulējumam, kas noteikti Projekta ietvaros - 2023. gada 5. decembra Ministru kabineta noteikumos Nr.724 Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.1. pasākuma "Speciālistu, kuru profesionālā darbība saistīta ar bērnu tiesību aizsardzības nodrošināšanu, profesionālās kvalifikācijas pilnveide un bērnu likumisko pārstāvju atbildības stiprināšana bērnu tiesību aizsardzības sistēmas reorganizācijas ietvaros" īstenošanas noteikumi.

**!** Projekta ietvaros tiks kompensēti pašvaldības izdevumi par bāriņtiesas amatpersonām nodrošināto supervīziju, kas īstenota līdz **2029. gada 31. septembrim** (ieskaitot).

Par supervīziju, kas īstenota sākot ar **2024. gada 1. janvāri** kompensācija tiks izmaksāta Projekta ietvaros **!**

Bērnu aizsardzības centrs indikatīvi **30 darba dienu** laikā aprēķina kompensācijas apmēru, pārbauda pašvaldību iesniegtos pārskatus, kā arī rēķinus un maksājumu apliecinošus dokumentus (neapliecinātas kopijas) par bāriņtiesas amatpersonām nodrošināto supervīziju.

Bērnu aizsardzības centrs **20 darba dienu** laikā pēc pārbaudes termiņa beigām izmaksā pašvaldībām kompensāciju.

1. Saskaņā ar Ministru kabineta 2023. gada 5. decembra noteikumu Nr. 724 Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.1. pasākuma "Speciālistu, kuru profesionālā darbība saistīta ar bērnu tiesību aizsardzības nodrošināšanu, profesionālās kvalifikācijas pilnveide un bērnu likumisko pārstāvju atbildības stiprināšana bērnu tiesību aizsardzības sistēmas reorganizācijas ietvaros" 16.1.2.3. apakšpunktu (turpmāk - [2023. gada 5. decembra Ministru kabineta noteikumi Nr. 724](https://likumi.lv/ta/id/347991)) [↑](#footnote-ref-2)
2. Šeit un turpmāk termins “pašvaldība” nozīmē – (1) bāriņtiesa; (2) pašvaldības dome vai pašvaldības administrācija; (3) vai cita pašvaldības iestāde/struktūrvienība [↑](#footnote-ref-3)
3. [Vienības izmaksu standarta likmes aprēķina un piemērošanas metodika supervīzijas pakalpojuma izmaksām](https://www.esfondi.lv/normativie-akti-un-dokumenti/2021-2027-planosanas-periods/vienibas-izmaksu-standarta-likmes-aprekina-un-piemerosanas-metodika-supervizijas-pakalpojuma-izmaksam) [↑](#footnote-ref-4)
4. [2023. gada 5. decembra Ministru kabineta noteikumi Nr. 724](https://likumi.lv/ta/id/347991) [↑](#footnote-ref-5)
5. [Ministru kabineta noteikumi Nr. 135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā](https://likumi.lv/ta/id/340622-eiropas-savienibas-fondu-projektu-parbauzu-veiksanas-kartiba-2021-2027-gada-planosanas-perioda)” [↑](#footnote-ref-6)